F'dan l-avveniment se tieħu sehem ukoll l-artista Karen Caruana li se tesebixxi wħud mill-pitturi mill-isbaħ li għamlet għal dawn il-kotba. Żgur li x-xogħol tagħha għandu jispira lill-familji preżenti għall-qari. Ħafna mill-poeżiji u l-istejjer li bi ħsiebni nippreżenta f'dan il-qari f'Pembroke huma addattati wkoll għal udjenza adulta. Nittama li jkun hemm ħafna familji li jattendu u jieħdu sehem attiv f'dan l-avveniment bir-reazzjonijiet tagħhom għall-kitbiet u l-esperjenzi tagħhom dwar il-qari. Xogħol li żgur se naqra huwa "Ġejja l-Elezzjoni," storja li ktibtha snin ilu imma, min jaf għaliex?, tibqa' dejjem attwali!